

**Spændende stilling som pædagog i X-klassen på Ringkøbing Skole**

**Ringkøbing Skole** **søger en specialpædagog med lyst til at være en del af teamet omkring vores X-Klasse.**

X-Klassen har fokus på arbejdet med elever, som er i et skolefravær, hvor der er brug for at arbejde med relationerne, arbejde i små grupper, og hvor undervisningen foregår både online, ved fremmøde og hjemme. Målet er at få eleverne så meget som muligt tilbage i skole med håndholdte løsninger, og forventningen er, at eleverne i videst mulige omfang kan afslutte afgangsprøverne.

X-Klassen er ikke en specialklasse, men ligger i krydsfeltet mellem almen og special som en mellemform – deraf navnet.

Klassen er aldersintegreret og med et få-lærer princip. Klassen har egne lokaler i relation til overbygningen. Elevgruppen er fra 5.-9. klassetrin.

**Vi søger en pædagog:**

* der har specialpædagogisk erfaring med børn der har brug for venlige og tydelige voksne
* der er stabil, robust og rolig – også når børnenes dage er svære
* der har modet til at arbejde med egen rolle og tilgang til opgaven
* der bringer sig selv i spil på en vensom måde
* der er relations-stærk i samværet med børnene
* der har lyst til og tør tænke ud af boksen

**Vi forventer, du:**

* møder eleverne med afsæt i Ringkøbing-Skjern kommunes Børne- og Ungesyn
* har lyst til at arbejde med fællesskaber for børn præget af skolefravær
* har evnen til i samarbejde med teamet at se og søge de bedste løsninger, og turde tænke kreativt.
* har evnen til i en travl hverdag at være omstillingsparat og fleksibel
* er selvstændig, ansvarlig og initiativrig
* bidrager med glæde og entusiasme til gavn for alle på Ringkøbing Skole
* er stærk i relations arbejdet og har specialpædagogisk erfaring
* vil bidrage til et arbejdsmiljø, hvor respekt, ansvarlighed samt en sund nysgerrig holdning til egen og andres praksis øger betingelserne for faglig udvikling

**Vi er en skole med:**

* ca. 610 elever og 105 ansatte
* 0. – 9. årgang, SFO, Klub og Specialcenter Vest
* moderne og tidssvarende fysiske rammer

**Du kan se frem til et job på en teambaseret arbejdsplads:**

* med stor grad af selvstændighed, der lægger op til medbestemmelse
* der rummer stor forandringsparathed
* med fokus på høj faglighed, trivsel og fællesskab
* med et godt arbejdsmiljø

**Ansøgningen skal være modtaget senest torsdag d. 25. september 2025 Samtaler afholdes mandag d. 29. september 2025 fra kl. 16.00.**

Løn- og ansættelsesvilkår i henhold til gældende overenskomst.Ønsker du yderligere oplysninger, er du velkommen til at kontakte skoleleder Maria Braae på

mobil 22570398 eller afdelingsleder Lotte Kemp på mobil 20518063